Henare Peeni: Ngāti Hauā Claims Settlement Bill — Third ReadingText is incorporated into the Bound VolumeHenare Peeni: Ngāti Hauā Claims Settlement Bill — Third Reading[Sitting date: 09 December 2014. Volume:702;Page:1313. Text is incorporated into the Bound Volume.]PEENI HENARE (Labour—Tāmaki Makaurau):Kia ora Mr Assistant Speaker. Recently I was challenged by my kaumātua and kuia: when speaking on Māori issues or Māori causes within this House I should revert to my native tongue of Te Reo Māori. No reira ka huri atu ahau. He pito kōrero ka whakahokia. Ka papā te whatitiri hiko hiko te uira kahukura ki te rangi. Te ai tū ka riri ka rongo mai ka hē ko Ngungunu ko Ngangana ko Apārangi; ko te titī o te rua ko te tao whakahoro ko te tao whakawahine ko te tao o tōku tupuna a Hineamaru. Tihei wā mauri ora.Ka waihonā tū taua kōrero hei whakataki ake i tēnei kōrero kei mua i te aroaro o tēnei Whare i te rangi nei. Ko te tikanga o tērā e Te Māngai o Te Whare ka tuituia ōku mātua tūpuna ki ngā tāngata katoa kua tatū mai nei ki runga i te kaupapa kua whakakāhui nei tātou i te rangi nei. Arā ko ngā whakapapa kei waenganui i a mātou arā ko tōku tupuna ko Hineamaru kua kōrero nei e tōku pāpa a Pita mō te āhuatanga ki te rongo pāpū taonga te wahine o Tāwhiao. Ka heke iho mai ki a Heni Ngarino ko tōku tupuna tērā ko Ngāti Hine e tū. Nā ka huri tua atu ki ōku wheinga tōku toto ki roto i a Te Taitokerau ko Reitū ko Uaoneone tēnei ka tangi tēnei ka mihi tēnā koutou katoa. Kāti ka huri ngā whakaaro ki ngā tai kua mimiti atu ki te pō. Rātou kua hinga mai nā kua hinga atu rā. Rātou i takahia ai i te ara whānui ki Te Rua o Tāpokorau te huarahi i heke ai a Māui ki te pō ki te anu mātao. Ka whakapiki atu rā koutou ki tua o rei ao anā ka tau ki runga i Te Pae o Mahara ki te whakamaungā kekete e kekete mai ai te kekete e ara mai ai te ara. E takahia atu rā i te Aratiatia i takahia ai tō tātou tupuna a Tāne nui ā rangi. Ka tiaho mai rā ki runga i te kahu o te tupuna o Ranginui ka tangi tonu ahau. Haere e ngā mate haere.Ka tika huri ngā whakaaro ki a tātou e te hunga ora tēnā tātou e Te Māngai o tēnei Whare. E tautoko ana ahau i ngā kōrero katoa kua pahure ake nei ki roto i te āhuatanga o tēnei kaupapa e āta wānanga e āta kōrerohia nei tātou ki roto i te Whare. Nā e tautoko ana e rere tonu ana ngā mihi ki te Minita ki te Hōnore ki a Chris Finlayson. Kua kōrero te Whare mō tōna māia e Te Māngai. Kua kōrero Te Whare mō tōna kaha ki te tutuki i ngā take e pā ana ki Te Tiriti o Waitangi. Nā kua waha nei ētahi o ngā mema o tēnei Whare ki ngā o mahi i oti i a ia. Nō reira e rere tonu ana ngā mihi ki a ia me ōna āpiha ki roto i ngā Tari Kāwanatanga.Nā e manawanui ana ahau e Te Māngai o tēnei Whare. E manawanui ana ahau ki te kōrero a te Minita e mea ana ka whakatū i tētahi rōpū hei āwhina atu i ngā iwi kua tatū nei ngā kerēme hei āwhina atu i ngā iwi ki roto i te wāhanga a muri ake i te tatūnga o ngā kerēme ka manawanui tēnei. Ka haere tonu ngā mihi ki ngā Āpiha ki ngā Āpiha o ngā kaunihera ki ngā Āpiha o ngā Tari Kāwanatanga ā ko te tari tatū ai ngā kerēme. Ka mihi atu ahau ki a rātou e kawea nei i tēnei kaupapa ki roto i te Whare.Ka mutu ka huri atu ahau ki a koutou e Ngāti Hauā. Nā kua kōrero mai ngā mema o tēnei Whare mō te tupuna o Tai Ngākawa. Ka tīmata mai i te tupuna a Te Waharoa ka heke iho mai ki a Wīremu Tamihana Tarapīpipi. I tēnei tāima e te pāpā e Te Tumuaki ko te aroha o tōku pāpā otirā o tōku whānau ka tau ki runga i a koe i tēnei tāima. Kua ārahi nei e koe i tō iwi. Kei te arahi tonu koe i te iwi Māori arā me te Kīngitanga i roto i ngā nekehanga o tēnei wā ka heke iho taua mana ki runga i a koe tēnei ka mihi tēnei ka tangi.Nā ka hoki atu ahau ki ngā whakapapa kua takia nei e au ki mua i a koutou mō tō koutou ake whakapapa e e Te Tumuaki. Nā ka kapohia ake ahau i ngā kōrero e pā ana ki a Taingakawa. Nā kei roto i tēnei whare tētahi pikitia. Ka tū ko Taingakawa me te Pirimia o taua taima arā ko Dick Seddon. Nā ko taua pikitia hei tohutohu hei tohutohu ki ngā mema Māori o tēnei taima mō te māia o ngā mātua tūpuna ki te mahi ngātahi me te karauna. Nā ko tō tūpuna tēnā i arahi nei i te iwi Māori me tōna iwi i roto i ngā nekehanga ahakoa ngā tūkinotanga o te karauna ki a Ngāti Hauā otirā ki te iwi Māori. No reira e mihi atu ana ahau ki a Ngāti Hauā. Ko te tohu tēnā o te rangatira kā kōrero tātou katoa ka whakataukīhia e tātou ki roto i tēnei taima ko te kai a te rangatira ko te kōrero. Nā ko taua kai kei roto i te ringa o Ngāti Hauā ki roto i ngā tau tae noa mai ki tēnei wā. Kia kaua e pōhēhē mā te kāwanatanga tēnei kerēme e tatū wawe mai. Kāhore. Engari mā te arohanui o Ngāti Hauā ki ngā take me ngā mokopuna me ngā whakatipuranga kei te haere mai tēnei kerēme ka tatū noa.No reira e te Māngai o tēnei whare nā wai rā te kī mā te pūtea anakē te iwi Māori otirā Ngāti Hauā e ora ai. E tika ana te whakataukī ‘mā te huruhuru te manu ka rere’ o te pūtea e kōrerohia nei tētahi o ngā kahukura ka tau ki runga i taua manu. Engari ka whakaarohia ake ahau ki ngā kiko kei roto i tēnei pire he nui ngā huruhuru he nui ngā kahukura ka taea e Ngāti Hauā te manu ka rere.Nā ka tiro atu ahau ka kōrero atu ahau e te Māngai o tēnei whare mō ngā taonga kei roto i tēnei pire. Nā kua kōrero mai i tēnei Whare mō te Kauhanganui. Ko te Kauhanganui o Mahuta e tino hari koa ana te ngākau ka ora mai taua taonga ki roto i ngā tau kei mua i a tātou. Kia kaua ngā kōrero i pahure ki roto i ngā poupou o taua whare te mahue ake mō ngā whakatipuranga e haere ake nei.Nā ka kōrero anō au mō te taonga e kawea nei e tōku pāpā e Anaru i tēnei rangi. E tino hari koa ana kei roto i tēnei pire te wāhanga hei tautoko atu i te tapu i te mauri o taua taonga. Nā ko te taonga i te Huiipukawa. I reira taku tupuna nō te Taitokerau ki te whakarongo atu ki te titiro atu ki te tapu o taua taonga ka tau ki runga i ngā pokowhiwhi o te Tumuaki i tēnei rangi. No reira e hari koa ana ahau i ngā kiko kei roto i tēnei pire.Koi nā tāku e mea ana ki tēnei Whare mai i tēnei taha o te Whare mai i te Rōpū Reipa. Ka riro ki a au nei te wāhanga hei whakakapi ake i ngā kōrero o tēnei taha o Te Whare. No reira ki roto i tēnā ka huri atu ahau ki te reo pākehā mō tētahi wā paku noa nei kia kaua a Peeni i kōhuru i ngā kupu a tētahi atu.[And so I go back into a short incantation which I will wind back. The thunder crashes and the lightning flashes as there is a rainbow in the sky. It is flashing an ill-omen as a war party is heard by Ngungunu Ngangana an Apārangi at the opening of the pit as the incantations releasing the warriors from tapu are recited the incantations of my ancestor Hineāmaru.Behold!The breath of life!I leave those words to introduce this speech before the House today. The reasonbeingis that those words bind my ancestors to all of the people that are present and here today for this prestigious occasion. The genealogical links between us lie with my ancestor Hineāmaru and Te Rongopātūtaonga wife of Tāwhiao who was mentioned by my uncle Pita Paraone. Descending from that line is Hēni Ngārino who was of Ngāti Hine lineage like this person standing before you. Then I turn to my eldersto my Far North blood linkagesto the ancestors Reitū and Uaoneoneas I weep and acknowledge you all. And so allow me to turn our attention to the tides receding to the darkness to those deceased here and there. Those who traversed theexpansive pathway of Te Rua o Tāpokorauwhich Māui travelled on his journey down to the darkness to the coldness. You then soared past Reiao and settled beyond memory beyond the veil. Scale the celestial ladder that your ancestor Tāne-nui-ā-Rangi climbed. It shines above the cloak of Ranginui as I continue to cry out.Farewell to the dead farewell!And it is appropriate to pay respectsto the living.Greetings to theAssistant Speaker. I endorseall of the previous speeches pertaining to this matteras we examine and discuss this bill within the House. I also support the acknowledgments to the MinistertheHonChristopherFinlayson. The House has spoken about his courage. The House has also spoken of his sterling efforts to settle Treaty of Waitangi claims. Othermembers of Parliament have spoken about his accomplishmentsand he continues to be acknowledged along with his officials from various government departments. To theAssistantSpeaker of the House I am heartened.I am heartened to speak because a group will be established to assist tribes that have settled claims and to assist with the work involved after the claims are settled. I am heartened with this. I wish to acknowledge the officials from the local councils and government departmentsincluding the Office of Treaty Settlements. I would also like to congratulate those whobrought the bill to the House.Now I turn my attention to Ngāti Hauā.Themembers of Parliament have spoken about the ancestor Tai Ngākawa. We begin with the ancestor Te Waharoadown to Wīremu Tamihana Tarapīpipi. At this timeI wish to express the love of my father and my family to you the Head. You have led your people and you continue to lead the Māori people and the King Movement within the current affairsas theauthority was passed down to you and so I stand to acknowledge you. Now I will refer back to your geneology that I recited before you the Head.NowI will recount a story relating to Taingākawa. Within thisbuildingthere is a photo showing Taingākawa and thePrimeMinister of that time Dick Seddon. That photo depicts to the current Māori membersthe confidence of our ancestors to workwith the Crown.And it was your ancestor who lead the Māori people in spite of the wrongdoings of theCrownto Ngāti Hauā andindeedthe Māori people. Therefore I wish to congratulate Ngāti Hauā as it is a sign of nobility to express these proverbial sayings at this time for the food that sustains chiefs is oratory. And that food has always laid within the hands of Ngāti Hauā.Let us not assume that theGovernment settled this claim with haste. No but it was through the great love of Ngāti Hauātowards their affairs with their children and future generations that this claim was settled.Therefore to you theAssistantSpeaker of this House who said Māoridom andindeedNgāti Hauā will thrive only with money. The proverb that states that ‘birds need feathers to fly’ is correctas the ‘money’ is an analogy for thefeathers that adorn birds. ButI have reflected upon the substance of this bill. There are many positives there are many feathers that Ngāti Hauā will be able to utilise in order to fly.And now I turn to reflect and speakabout thetreasures within this bill. Nowthis House has spoken aboutthe trustee thetrustee of Mahuta. I am delighted that this treasure will be reborn in the years ahead. Let not the words that have been spoken within the walls of that house be abandoned for future generations. NowI will again speak about the valuable role that my uncle Ānaru Thompson is carrying out. I am pleased that within this bill is a section that supports the sacredness and vital importance of the role of the Head. Now at the conference in Pūkawamy ancestor from the Far North heard and witnessed the sacredness of this treasure that has been bestowed upon the shoulders of the Headtoday and so I am delightedat the substance of this bill.This is the position of the Labour Partyas I conclude the contributions from this side of the House. And with that in mindI will speakEnglish for a brief time so that Peeniwill not murder the words of others.]I just want to say these words that can be found in the journals of New Zealand. It goes a little something like this: those who study the Treaty will find whatever they seek. Those who look for difficulties and obstacles that surround Te Tiriti o Waitangi will find nothing but difficulties and obstacles. But those who approach in a positive frame of mind and propose to regard it as an obligation of honour will find that Te Tiriti o Waitangi is more than capable of being implemented into law.Nō reira ka waihonātū tērā kōrero kei mua i te aroaro o tēnei Whare mō tēnei wā. Ka huri ngā mihi ki a koutou e ōku mātua e kara mā e kui mā e kawea nei i te tapu i te mauri o Ngāti Hauā ki runga i te tāhūhū o tēnei Whare. Tēnā koutou e te Māngai o tēnei Whare. Tēnā tātou katoa.[I therefore leave that contribution before this House for this moment. I turn to you my elders the elderly men and women folk. My acknowledgments to you for conveying the vital essence and sacredness of Ngāti Hauā upon the roof of this House.Thank you. Thank you to the Assistant Speaker of this House and to us all.]